राजस्थान राज्य के गठन के पश्चात राजस्थान पुलिस के एकीकरण के लिए आज के ही दिन वर्ष 1949 में राजस्थान पुलिस एकीकरण अध्यादेश लाया गया था। जिसके बाद राजस्थान पुलिस का एकीकरण किया था। हम इस दिन बलिदानों को याद करें और विकट परिस्थिति में जन सुरक्षा व राष्ट्र सुरक्षा का संकल्प लें। ये बात सोमवार सुबह पुलिस परेड ग्राउंड में पुलिस दिवस के रेंज स्तरीय कार्यक्रम में मुख्य अतिथि के रूप में संबोधित करते हुए आईजी आलोक वशिष्ठ ने कही।